
Dumitru CODIŢĂ *
Romania  is  between  two  cultures  and  civilizations  within  the  geo-political  and  geo-strategic  architecture  of  the  area:  the  Orthodox  north  and  the  Islamic  south.  Thischaracteristic  is  an  important  element,  amplified  by  the  Black  Sea  area  potential,  whichmeans,  beside  the  geographical  aspects,  a  geopolitical  paradox  through  the  fact  that  also unite and separate those two cultures.
Knowledge  of  the  evolution  process  of  regional  forces  reconfiguration requires  also knowledge of the state implication, in our case Romania, to the development of the regional specific processes.
The beginning of challenges, specific to this position, has the roots into the conflicts that  Romanian  countries  had  with  the  Ottoman  Empire.  On  the  same  coordinates  was  the Romanian presence within Balkans Russian-Turk war, through which one our country gained the independence.
From  humanitarian  perspective,  “the  independence  war”  is  important  at  least  from two aspects:
a)  the   affirmation   of   the   1864   Geneva   Convention   and   of   the   international
Movements of the red Cross was at the beginning;
b)  Red Crescent imposed in this war for the first time, first temporarily and after that permanently, with the same value and signification as the Red Cross – designating the neutrality statute of the personnel and means for taking care of the wounded on the battlefield.
This  material  refers  to  these  aspects  and  additionally  to  the  highlights  of  the Romanian soldier behavior according with the regulations specific to this stage.
I.  Stadiul  procesului  de  codificare  a  normelor  umanitare  în  perioada premergătoare războiului de independenţă.
1.1. Dreptul războiului în perioada 1859 (Bătălia de la Solferino) – 1878 (războiul de independenţă).
Secolul  XVIII  se  caracterizează,  între  altele,  prin  sporirea  interesului comunităţii  internaţionale  pentru  introducerea  unor  reglementări  cu  privire  la desfăşurarea războiului.
S-a născut în acest context un concept nou, cel de „drept al războiului”analizat dintr-o perspectivă umanitară.
Problematica circumscrisă acestui domeniu este foarte vastă şi vizează o multitudine de aspecte cu privire la obligaţiile ce revin statelor beligerante, dar şi combatanţilor, ca actori principali în timpul conflictelor armate.
Unul din principiile fundamentale ale dreptului internaţional umanitar cu valabilitate   în   toate   timpurile,   vizează   distincţia   ce   trebuie   făcută   între combatanţi şi obiectivele militare în raport cu populaţia şi obiectivele civile.
Din această perspectivă, orice abordare care se referă la stadiul codificării unui  omeniu,  în  cazul  nostru  „dreptul  războiului”,  trebuie  să  răspundă  la  o serie  de  întrebări.  Printre  acestea:  Care  erau  reglementările  internaţionale  din epocă ce trebuiau respectate? Care rau standardele umanitare internaţionale pe care acestea le puneau în faţa militarilor? Cât de extinsă era aria de cuprindere a instrumentelor  juridice  specifice  domeniului?  În  ce  măsură  ele  au  influenţat pregătirea şi acţiunea forţelor armate?
Dreptul internaţional umanitar îşi are rădăcinile în practicile cutumiare ale armatelor,aşa cum s-au format de-a lungul secolelor. Coerenţa şi rigoarea, chiar dacă erau relative, aveau în vedere limitele comportamentului admis faţă de combatanţi şi civili bazate în principal pe onoarea soldatului.
Regulile  vizau  cu  prioritate  interzicerea  comportamentelor  inutile,  crude sau dezonorante. Acestea se formau nu numai prin sistemul educativ din cadrul forţelor  armate  dar  şi  sub  influenţa  scrierilor  şi  învăţămintelor  cu  caracter religios.
Demersul  cel  mai  important  de  sintetizare  a  acestor  cutume  într-un document   umanitar   fost   redactarea   de   către   profesorul   Francis   Lieber   a „Instrucţiunilor  pentru  guvernele  armatelor  Statelor  Unite  în  campanie”. Promulgarea s-a făcut prin decretul nr. 100 din 1863 a preşedintelui Lincoln în timpul războiului de secesiune.
Codul Lieber – cum este cunoscut azi – a influenţat codificarea ulterioară a legilor şi obiceiurilor războiului şi adoptarea unor reglementări similare în alte state.
Momentul adoptării la 22 august 1864 a „Convenţiei de la Geneva pentru ameliorarea  soartei  militarilor  răniţi  din  forţele  armate  în  campanie”,  este considerat  începutul  unei  noi  ramuri  a  dreptului  internaţional  –  „dreptul internaţional umanitar modern”.
Faptul  că  acest  prim  instrument  legislativ  a  avut  la  bază  bătălia  de  la Solferino  ne  îndreptăţeşte  să  afirmăm  că  dreptul  internaţional  umanitar  s-a născut  pe  câmpul  de  luptă  în  confruntarea  dintre  forţele  armate.  Această ancorare în realităţile concrete ale luptei este un argument pe care se bazează, de fapt, credibilitatea normelor umanitare.
Persoana care a avut un rol hotărâtor în adoptarea primei Convenţii de la Geneva 207   a  fost  omul  de  afaceri  elveţian  Henry  Dunant, 208   considerat  a  fi părintele dreptului internaţional umanitar modern.
Importanţa acestei convenţii este dată de faptul că ea va reprezenta o sursă de  inspiraţie  a  tuturor  instrumentelor  juridice  de  profil  care  au  fost  elaborate ulterior. Deschiderea sa spre viitor este dată de formularea art. 9 209  şi 10 210  care prevăd posibilitatea aderării oricând a altor state şi de formularea pentru prima dată a principiului universalităţii. 211
Perioada   analizată   de   noi   se   situează   la   începutul   procesului   de identificare, clarificare şi codificare a unor norme care vizează fenomenul război din  perspectiva  stabilirii  unor  reguli  juridice  scrise.  Din  acest  motiv  actele juridice internaţionale erau puţine.
Textele  la  care  ne-am  referit  au  reprezentat  sursa  de  inspiraţie  pentru elaborarea  unei  convenţii  internaţionale  cu  privire  la  legile  şi  obiceiurile războiului,  prezentată  la  Conferinţa  de  la  Bruxelles  din  1874  cu  puţin  timp înainte de declanşarea războiului de independenţă. Chiar dacă această Conferinţă nu a avut ca rezultat adoptarea unui act juridic ferm, o mare parte a concluziilor sale la care s-au adăugat constatările adunate în urma războaielor din 1876-1878 din Balcani, au fost folosite pentru redactarea Convenţiilor şi declaraţiilor de la Haga din 1899 şi 1907.
Un rol deosebit în codificarea şi promovarea normelor umanitare l-a avut Mişcarea  internaţională  de  Cruce  Roşie  aflată  tot  în  faza  iniţială  a  afirmării. „Comitetul pentru ajutorarea militarilor răniţi” cunoscut şi după denumirea de „Comitetul celor cinci” creat în septembrie 1863 la Geneva 212  a susţinut această dezvoltare.  El  este  cel  care  a  iniţiat  şi  condus  procesul  de  adoptare  al Convenţiilor  de  la  Geneva  pentru  protecţia  victimelor  de  război  din  1864  şi  a celor care au urmat în 1906, 1929 şi 1949.
Câteva  repere  ale  procesului  de  formare  şi  afirmare  a  noii  mişcări  cu caracter umanitar în spaţiul geografic în care se va desfăşura conflictul analizat, vor întregi o imagine care să redea dimensiunea dreptului internaţional umanitar la  momentul  respectiv.  Aspectul  prezintă  importanţă  şi  datorită  faptului  că  în această  perioadă,  a  confruntării  oştilor  otomane  cu  armatele  unor  state  de  altă religie,  a  fost  adoptat  ca  semn  protector  pentru  personalul  sanitar  şi  de  cruce roşie, cel de-al doilea semn convenţional al mişcării – semiluna roşie.
Crearea în anul 1873 a Crucii Roşii din Muntenegru şi ajutorul primit din partea unor societăţi din alte state, au impulsionat procesul şi în statele vecine.
Printre acestea Serbia şi România 213  situate în acelaşi spaţiu geografic.
Internaţionalizarea  conflictului  dintre  Turcia  şi  Serbia 214   prin  intrarea  în război  a  Muntenegrului  şi  apoi  a  Rusiei,  a  sporit  numărul  refugiaţilor  în  zonă. Implicarea   Crucii   Roşii   prin   sprijinul   acordat   a   avut   ca   efect   creşterea prestigiului  mişcării.  Nu  acelaşi  lucru  s-a  petrecut  şi  cu  Societatea  de  Cruce Roşie din Turcia ai cărei membri în cea mai mare parte erau creştini. Acest fapt şi conotaţia religioasă pe care o dădeau semnului de cruce roşie pe care trebuia să-l poarte personalul pentru a beneficia de neutralitate a creat mari probleme în statul musulman.
Conducătorul  societăţii  turce,  doctorul  Péchédimaldji,  se  adresa  la  12 august 1876 lui Moynier (membru al „Comitetului celor cinci”) pentru a găsi o soluţie la problema ivită: „Vă rog domnule preşedinte, şi această informaţie ne este  foarte  necesară,  să-mi  spuneţi  în  schimb  dacă,  conform  Convenţiei  de  la Geneva  sau  unei  decizii  luate  exclusiv  de  Comitetul  Internaţional,  orice societate este obligată să adopte steagul alb cu crucea roşie. Cred că această emblemă  a  fost  una  din  principalele  cauze  ale  eşecului  primei  societăţi  în Constantinopol. Ne este permis să o modificăm, să înlocuim crucea cu semiluna de exemplu? Mă simt îndatorat să ridic aşa problemă, fără importanţă în ţările civilizate, dar populaţia musulmană este aşa de pornită spre fanatism încât ne temem ca asta să nu constituie un obstacol în calea succesului muncii noastre”.
Ceea ce se întâmpla pe câmpul de luptă justifica în totalitate cele afirmate. Încă de la primele confruntări armatele turceşti au arătat un dispreţ total faţă de prevederile  Convenţiei  de  la  Geneva.  Inamicii  căzuţi  în  mâinile  lor  erau dezbrăcaţi, mutilaţi sau masacraţi. Se trăgea asupra unităţilor medicale deşi erau marcate cu semnul protector. Cauza principală o reprezenta faptul că trupele nu primiseră nici o indicaţie în acest sens. Protestele ţărilor europene s-au soldat cu determinarea  guvernului  turc,  pe  data  de  24  august  1876,  de  a  lua  măsuri  de informare a trupelor în acest sens.
Schimbările de atitudine au venit greu. Într-o notă trimisă pe 6 septembrie 1876  puterilor  europene,  ministrul  de  externe  sârb,  arată  că  „Departe  de  a proteja  împotriva  furiei  distructive  care  pare  să  îi  conducă  pe  turci,  steagul crucii roşii alimentează şi mai mult furia şi chiar dacă au promis să ţină cont de prevederile  convenţiei,  nu  respectă  nici  unităţile  medicale,  nici  personalul acestora”. 215
S-a ajuns la concluzia că în acest conflict care a căpătat natura unui război sfânt,  Crucea  Roşie  „scotea  la  iveală  pornirile  sălbatice  ale  urmaşilor  lui Mohamed al căror instinct imediat era să-l atace înainte de orice alt ceva” 216 .
Autorităţile turceşti au recunoscut acest fapt. Confirmarea a venit atunci când o ofertă din partea Crucii Roşii române de a trimite o unitate sanitară pe lângă trupele turceşti a fost refuzată pe motiv că nu se poate asigura securitatea personalului.
Singura soluţie era adoptarea unui nou semn – semiluna roşie pe fond alb.
Pe data de 16 noiembrie 1877, Safvet ministrul de externe turc aducea la cunoştinţa preşedintelui Confederaţiei Elveţiene eforturile Turciei „care au fost până acum paralizate din pricina naturii semnului distinctiv al Convenţiei de la Geneva  care  au  rănit  sentimentele  soldatului  musulman” 217   de  a  depăşi dificultăţile  prin  autorizarea  creării  unor  unităţi  medicale  proprii,  aflate  sub incidenţa regulilor şi beneficiind de protecţia Convenţiei de la Geneva cu steag şi banderole albe, înlocuind crucea cu semiluna roşie.
Safvet a mai adăugat „aducând această rezoluţie la cunoştinţa Excelenţei voastre (Moynier n.n.) vă rog să luaţi măsurile pe care le consideraţi necesare pentru ca semiluna roşie pe fond alb să fie recunoscută şi respectată de către puterile semnatare ale Convenţiei ca semn al neutralităţii în aceeaşi măsură şi în aceleaşi condiţii ca şi crucea roşie” 218 .
În faţa probabilităţii tot mai evidente că Rusia va declara război Turciei şi că  numărul  răniţilor  care  vor  avea  nevoie  de  ajutor  va  creşte,  Comitetul Internaţional a luat decizia, pentru început temporar, de a adopta semiluna roşie ca emblemă.
Pentru  că  procedurile  de  modificare  a  Convenţiei  nu  mai  puteau  fi îndeplinite  Comitetul  Internaţional  a  cerut  Comitetului  de  cruce  roşie  rus  să întrebe   guvernul   propriu   dacă   va   recunoaşte   unităţile   medicale   turceşti. Răspunsul primit din partea ţarului, datat 24 mai 1877, a fost pozitiv şi a cerut cum era de aşteptat aceleaşi garanţii.
 
Chiar dacă turcii au afişat noile însemne, acest fapt nu s-a concretizat şi în respectul pe care trebuiau să-l acorde crucii roşii aparţinând inamicului. În iunie 1877 după mai multe incidente şi consultări care s-au desfăşurat până la nivelul comandanţilor  militari,  Turcia  a  hotărât  formal  să  respecte  personalul  crucii roşii.
Realitatea  din  teren  era  departe  de  aceste  înţelegeri  între  autorităţi. Reacţiile  erau  diferite.  Rusia  pe  baza  angajamentelor  a  pus  la  dispoziţia militarilor,  pe  13  iunie  1877,  un  manual  militar  cu  întrebări  şi  răspunsuri  iar Crucea Roşie Rusă a imprimat şi distribuit un comentariu al Convenţiei. 219
De   asemenea,   răniţii   turci   aflaţi   în   puterea   Rusiei   au   fost   trataţi corespunzător. 220   În  schimb  răniţii  ruşi  deţinuţi  de  Turcia  nu  au  beneficiat  de reciprocitate.
Acest lucru a fost prezentat de corespondenţii de la The Times, Moniteur universel, Temps şi Ilustaciòn espanolo y america, la 21 iulie 1877 după bătălia de la Chipka. 221
Fapte  asemănătoare  şi  prin  urmare  plângeri  au  ajuns  la  Geneva  şi  din partea României 222  care intrase în război alături de Rusia. 223
Caracteristica acestui război a fost aceea că prin rata victimelor, care s-a ridicat la 21% din totalul trupelor participante şi care au depăşit în acest fel pe cea a luptelor conduse de Napoleon, îl situează printre cele mai sângeroase din istorie.
În  faţa  acestei  realităţi,  Moynier  a  redactat  la  20  mai  1877  textul  unui „Apel către beligeranţi şi presă” care a deranjat Turcia şi nu a avut nici un efect asupra conducătorilor militari ai celor două tabere. Numărul răniţilor a continuat să fie impresionant.
La  toate  aceste  tragedii  s-a  adăugat  şi  o  epidemie  de  tifos  care  a  făcut numeroase victime în rândul soldaţilor şi a populaţiei civile.
Pe acest fond, societăţile de cruce roşie şi cea otomană de semilună roşie, au început să coopereze şi să se sprijine reciproc.
Amploarea    suferinţelor    a    determinat    Comitetul    Internaţional    să organizeze,  după  modelul  încercat  în  1870-1871  în  timpul  războiului  franco-prusac,   o   Agenţie   condusă   de   un   comitet   de   personalităţi   publice   sub coordonarea  consulului  elveţian,  cu  rolul  de  a  asigura  comunicarea  între societăţile   beligerante,   să   transmită   cererile   lor   societăţilor   neutre   şi   să primească şi să distribuie donaţiile trimise de acestea.
Sediul  Agenţiei  a  fost  stabilit  la  Trieste 225   de  unde  se  putea  foarte  uşor comunica  cu  Cettinyé  şi  Constantinopol  pe  mare,  cu  Belgrad  şi  Bucureşti  pe calea ferată şi secundar pe râul Sava şi pe Dunăre.
Acestea  au  fost  principalele  coordonate  ale  cadrului  internaţional  cu semnificaţie  din  perspectivă  umanitară  în  care  armata  română  a  participat  la războiul de independenţă.
Comportamentul ostaşilor români în acest conflict atestă responsabilitatea şi  profesionalismul  în  luptă  cu  luarea  în  considerare  a  normelor  cutumiare  sau convenţionale cu privire la tratarea adversarului.
După   cum   am   văzut   până   acum,   România   s-a   aflat   în   vâltoarea frământărilor,   clarificărilor   şi   soluţionării   unor   probleme   cu   rezonanţă internaţională:  afirmarea  Mişcării  Internaţionale  de  Cruce  Roşie,  adoptarea noului  semn  de  protecţie  –  semiluna  roşie 226 ,  coagularea  cooperării  între societăţile  internaţionale  de  cruce  roşie  şi  sprijinirea  lor  reciprocă  în  caz  de nevoie, fundamentarea unor reguli convenţionale de drept al războiului etc.
Şi nu în ultimul rând, trebuie menţionat faptul că ţara noastră, situată la confluenţa dintre două culturi şi civilizaţii – islamică şi creştină, a fost nevoită să suporte acţiunile de cele mai multe ori violente ale confruntărilor dintre cele două lumi.
1.2.  Terminologie  specifică  epocii,  cu  semnificaţie  din  perspectiva dreptului internaţional umanitar.
În scopul unei mai bune înţelegeri a problematicii abordate vom prezenta câteva din noţiunile specifice epocii care definesc fenomenul război şi regulile care îl guvernau.
Războiul  reprezenta  confruntarea  dintre  două  armate.  Particularitatea era  aceea  că  acest  tip  de  acţiune  era  admis  ca  mijloc  de  reglementare  a raporturilor dintre state, prin urmare, recurgerea la război nu putea fi sancţionată pe plan internaţional. Din această perspectivă „dreptul războiului” era văzut ca un  drept  al  statelor  de  a-şi  rezolva  neînţelegerile  prin  intermediul  acestui veritabil  instrument  al  politicii  internaţionale.  Se  considera  că  acesta  este  un adevărat „drept”, un act licit derivat din suveranitate. 227
O altă semnificaţie a noţiunii „dreptul războiului” este cea de totalitate de norme  juridice  care  reglementează  declanşarea,  desfăşurarea  şi  încheierea ostilităţilor  militare,  ceea  ce  la  români  echivala  cu  expresia  „jus  in  bello” (dreptul războiului).
Ulterior,  prin  dezvoltare,  acest  concept  a  căpătat  denumirea  de  drept internaţional umanitar având două ramuri: „dreptul războiului” sau „dreptul de tip  Haga”  şi  „dreptul  internaţional  umanitar  propriu-zis”  sau  „dreptul  de  tip Geneva”.
Deşi conceptual se face distincţie între cele două tipuri de drept, utilizarea termenilor   se   face   şi   în   raport   de   destinatarii   informaţiilor   specifice domeniului. 228
Spre exemplu, pentru militari se foloseşte de regulă noţiunea de „dreptul războiului”.  Ea  este  echivalentă  cu  „dreptul  conflictelor  armate”,  „legile  şi obiceiurile  războiului”  sau  „drept  internaţional  umanitar”,  dar  mai  greu  de înţeles de către aceştia.
Dreptul cutumiar este prezentat în doctrina internaţională ca o „dovadă a unei practici generale, acceptate, reprezentând dreptul”. 229
La  modul  general  se  admite  că  existenţa  unei  reguli  de  drept  internaţional cutumiar presupune două elemente: a se cunoaşte pe de o parte practica statelor (usus)  şi  pe  de  altă  parte  convingerea  statelor  că  această  practică  este  cerută, prohibită  sau  autorizată  –  conform  naturii  regulii  –  în  virtutea  unei  reguli  de drept (opinio juris sine necessitatis).
În  secolul  XVIII  aria  de  cuprindere  a  reglementărilor  cutumiare  era preponderentă  în  raport  cu  dreptul  internaţional  pozitiv.  Cauza  reprezentând-o faptul că aceste preocupări se aflau, aşa după cum s-a prezentat în prima parte, în  faza  de  început  a  procesului  de  elaborare  a  unor  instrumente  juridice internaţionale.
În acest sens comportamentul militarilor în conflictele armate din epocă se baza în multe privinţe pe reguli de drept cutumiar.
De  remarcat  este  faptul  că  ostaşii  români  în  timpul  războiului  de independenţă  au  aplicat  multe  din  aceste  reguli,  ceea  ce  a  făcut  ca  armata noastră să fie considerată una din armatele civilizate ale epocii. 230
Captura  de  război reprezintă  bunurile  militare  inamice  capturate  şi devenite de facto bun de război (ex.: armele, mijloacele de transport, drapele de luptă  ale  adversarului  etc.).  Noţiunea  de  captură  de  război  este  diferită  de  cea care se referă la jefuirea unor bunuri. Acesta este un act prin care unul sau mai mulţi  militari  îşi  însuşesc  bunuri  pentru  folosinţă  personală  sau  privată  fără acordul  proprietarului.  Trebuie  menţionat  şi  faptul  că  pentru  militari,  la  acea vreme, capturile erau considerate trofee, cu precizarea că ele trebuiau să aparţină părţii adverse şi nu, spre exemplu, populaţiei civile din zona luptelor.
O  diferenţă  clară  se  observă  între  cele  două  tabere  care  se  confruntau. Otomanii  organizau  frecvent  acţiuni  de  jefuire  a  populaţiei  civile,  bulgare  sau româneşti,  luând  cu  forţa  bunurile  aparţinând  civililor,  în  timp  ce  autorităţile militare române au stabilit reguli precise în acest sens. 231
Corespondenţii de război erau persoanele care însoţeau forţele armate şi relatau aspecte de pe front. Aceştia puteau să-şi exercite profesia dacă aveau „o autorizaţie semnată de comandantul Marelui Cartier General rus sau român” şi „purtau pe braţul stâng o placă pe care trebuiau să o justifice cu fotografia lor contrasemnată” din partea rusă  de  col.  Hasenkompf,  iar  din  partea  română  de şeful de stat major al armatei.
Celelalte  noţiuni  specifice  dreptului  internaţional  umanitar  la  care  vom face referire în acest studiu aveau în general un înţeles asemănător celui de azi.
2.   Comportamentul   militarilor   români   pe   timpul   războiului   de independenţă.
2.1. Preocuparea statului român de a asigura cunoaşterea, aplicarea şi respectarea standardelor umanitare internaţionale caracteristice epocii.
Războiul,  înţeles  ca  modalitate  a  reglementării  relaţiilor  dintre state  în  sensul  rezolvării  unor  diferende  care  puteau  apărea  la  un moment  dat  între  ele,  a  reprezentat  o  lungă  perioadă  de  timp  o  cale legală.   Tocmai   de   aceea   şi   instrumentele   juridice   internaţionale specifice timpului se refereau în principal la aspecte care urmăreau să reglementeze    mijloacele    şi    metodele    de    luptă    pe    care    părţile beligerante  le  puteau  folosi.  Se  înscriu  pe  această  linie  Declaraţia  de la  Paris  asupra  dreptului  războiului  maritim 232 ,  Declaraţia  de  la  Sankt Petersburg din 1868.
Elita  intelectuală  a  statului  român  creat  în  urma  Unirii  de  la  1859,  în special cea militară, era preocupată de racordarea ţării la tendinţele şi evoluţiile existente  pe  plan  internaţional.  Era  firesc  ca  în  aceste  condiţii  crearea  pe  plan naţional  a  unor  societăţi  de  cruce  roşie,  aderarea  şi  apoi  aplicarea  la  nivel naţional a unor înţelegeri care reglementau războiul să reprezinte o preocupare pentru ţara noastră.
Crearea Societăţii Naţionale de Cruce Roşie din România 233 , aderarea în 30 octombrie 1874 la Convenţia de la Geneva din 1864 şi măsurile de aplicare şi respectare  a  principiilor  Convenţiei,  pe  timpul  războiului  din  1877-1878,  sunt exemple concludente în acest sens.
Tradiţiile  umanitare  ale  poporului  nostru  au  facilitat  acceptarea  unor preocupări  internaţionale  care  urmăreau  întreprinderea  unor  acţiuni  concrete care  să  ducă  la  diminuarea  urmărilor  distructive  ale  războiului,  reducerea suferinţelor  cauzate  victimelor  de  război  şi  eliminarea  pierderilor  şi  pagubelor inutile. 234
Multiplele  ipostaze  în  care  este  surprinsă  poziţia  şi  comportamentul armatei  române,  atât  la  nivelul  conducerii  de  la  diferite  eşaloane  cât  şi  al soldatului  de  rând,  demonstrează  preocuparea  de  a  desfăşura  operaţiunile  în limitele  impuse  de  principiile  şi  legile  luptei  armate  al  căror  unic  scop  îl reprezintă  anihilarea  sau  slăbirea  potenţialului  militar 235   al  adversarului  şi  nu nimicirea totală a acestuia.
Felul  în  care  s-a  acţionat  pe  câmpurile  de  bătălie  ale  războiului  de independenţă,  demonstrat  prin  faptele  de  arme,  dar  mai  ales  prin  tratamentul aplicat adversarului şi populaţiei civile, au plasat armata română printre cele mai civilizate şi mai disciplinate armate ale vremii. 236
2.2.  Conduita  militarilor  români  în  acţiunile  de  luptă  desfăşurate  pe timpul războiului de independenţă.
În  conformitate  cu  răspunderile  ce  reveneau  României  ca  „Înaltă  Parte Contractantă” la Convenţia de la Geneva din 1864, autorităţile naţionale au luat măsuri pentru materializarea lor. Vom încerca o privire de ansamblu asupra unor situaţii şi fapte concrete în care au fost implicaţi militarii români pe câmpul de luptă. Prezentul demers s-a făcut din perspectiva aspectelor principale pe care le vizează dreptul internaţional umanitar în general.
a)  Tratamentul  aplicat  combatanţilor  inamici,  alegerea  obiectivelor militare, a mijloacelor şi metodelor de luptă şi soluţionarea problemelor ce se referă la capturile de război.
Avem în vedere aici modul în care au fost respectate prevederile dreptului internaţional  umanitar  şi  cele  ale  dreptului  convenţional  în  confruntarea  cu caracterul acestora – militare sau nemilitare, al alegerii mijloacelor şi metodelor de luptă sau stabilirea situaţiei capturilor de război.
combatanţii părţii adverse, în cazul stabilirii şi atacării obiectivelor în funcţie de Principalele  norme  de  drept  umanitar  aplicate  pe  timpul  războiului  din 1877 – 1878 se regăsesc în următoarele fapte:
–   de  regulă,  românii  răspund  atacului  turcilor,  rareori  fiind  primii  care deschid focul asupra poziţiilor inamice; 237  –   tirul  vizează  doar  obiectivele  militare:  poziţiile  trupelor,  navele  de război, depozitele de provizii ale armatei, locul de dispunere a tehnicii de  luptă,  în  special  baterii  de  artilerie,  lucrări  de  apărare  şi  poziţii fortificate, redute etc.; 238
–   acţiunile  sunt  executate  cu  hotărâre  şi  vigoare  astfel  încât  prin surprinderea  adversarului  pierderile  umane  au  fost  reduse  la  minim posibil în împrejurările concrete ale momentului; 239
–   s-a  urmărit  lovirea  cu  precizie  a  unor  obiective  militare  aflate  în localitate  (cazărmi,  depozite,  concentrări  de  trupe,  coloane  în  marş etc.)  ceea  ce  a  condus  la  limitarea  efectelor  distructive  produse populaţiei şi obiectivelor civile; 240
–   măsuri  pentru  dotarea  militarilor  cu  „cărţi  de  identitate”  pentru identificare în caz de rănire sau deces pe timpul luptelor; 241
–   întreprinderea de demersuri diplomatice către puterile europene făcute de  ministrul  de  externe  Mihail  Kogălniceanu  pentru  a  „a  reduce războiul  de  la  Dunăre  în  limitele  unei  lupte  loiale  de  la  armată  la armată”  atunci  când  trupele  turceşti  au  recurs  la  acţiuni  de  jaf  a populaţiei civile din zona luptei sau de pe teritoriul românesc; 242
–   capturile  de  război  care  au  fost  făcute,  au  reprezentat  doar  bunurile armatei  otomane:  drapele  de  luptă,  tunuri,  armament  şi  muniţiuni, provizii   etc.   Capturile   făcute   nu   erau   considerate   proprietatea individuală  a  celor  care  le-au  făcut  ci  a  armatei  ca  instituţie,  care „trebuia  să  garanteze  cu  onoarea  ce  o  caracteriza”  corectitudinea măsurii; 243
–   adversarul  capturat  a  fost  tratat  cu  respect  şi  s-a  acordat  statut  de prizonier de război chiar şi dezertorilor din armata adversarului; 244
–   adversarul  scos  din  luptă  a  beneficiat  de  un  tratament  umanitar  şi respectul impus de rangul ocupat în cadrul oştirii otomane; 245
–   respectarea  unor  reguli  cutumiare  cu  caracter  umanitar:  îngrijirea răniţilor indiferent de tabăra din care făceau parte, acordarea protecţiei adversarului  care  şi-a  exprimat  intenţia  de  a  se  preda  prin  afişarea drapelului alb parlamentar etc.; 246
b)  Un  alt  aspect  cu  impact  deosebit  asupra  opiniei  publice  şi  care proiectează  imaginea  unei  armate  îl  reprezintă  tratamentul  aplicat  populaţiei civile şi protecţia bunurilor fără caracter militar.
Războiul este însoţit, pe lângă pierderile de vieţi omeneşti şi însemnatele distrugeri  de  bunuri  şi  valori  materiale,  de  numeroase  suferinţe  provocate locuitorilor aflaţi în zona conflictelor.
Omenia  recunoscută  a  ostaşului  român  este  atestată  de  numeroasele documente   aflate   în   diferite   arhive.   Relevante,   pe   timpul   războiului   de independenţă, sunt aspecte care privesc:
–   protejarea  populaţiei  civile  de  pe  teritoriul  bulgăresc,  în  cazul  unor atacuri  ale  grupurilor  de  ostaşi  otomani 247 ,  fapt  pentru  care  românii erau  întâmpinaţi  cu  entuziasm  de  către  populaţia  civilă  din  zonă 248 , care, în cazul localităţilor asediate, se prezentau comandanţilor români pentru a fi luaţi sub protecţie;
–   comandamentul   român   interzice   jaful   pe   teritoriul   bulgar,   iar eventualele rechiziţii să fie făcute cu respectarea condiţiilor şi formelor legale; 249
–   bombardamentele   asupra   obiectivelor   militare   dispuse   în   zonele locuite  au  fost  planificate  şi  executate  cu  deosebită  atenţie  pentru  ca distrugerile bunurilor fără caracter militar să fie cât mai reduse. 250
Declaraţia colonelului Cerchez la căderea Plevnei în care se precizează că „este de datoria noastră ca popor civilizat de a proteja populaţia civilă şi de a trata bine prizonierii” reprezintă încununarea unui comportament plin de grijă, atenţie şi umanism faţă de locuitorii aflaţi în zona luptelor.
c) Între victimele conflictelor un loc aparte îl ocupă prizonierii de război care  alături  de  populaţia  civilă  reprezintă  cea  mai  numeroasă  categorie  care beneficiază de protecţie.
Prima  reglementare  internaţională  cu  privire  la  tratamentul  prizonierilor de război se regăseşte în Regulamentul anexă la Convenţia a IV-a de la Haga din 1907. Observăm astfel că în campania armatei române din 1877 – 1878 nu existau acte legislative cu privire la tratamentul prizonierilor de război. Cu atât mai  plină  de  semnificaţie  pare  atitudinea  responsabilă  şi  plină  de  umanism  a autorităţilor  civile  şi  militare,  precum  şi  a  ostaşilor  români,  faţă  de  prizonierii turci capturaţi. Câteva fapte sunt semnificative în acest sens:
–   pentru  a  avea  o  evidenţă  cât  mai  exactă  a  persoanelor  capturate  în luptă, Marele Cartier general, prin Secţia a VI-a, a dispus măsuri ca în fiecare duminică să se facă recensământul şi să se verifice locul în care sunt trimişi prizonierii pentru internare; 251
–   în  spirtul  valorilor  umanitare  trupele  române  au  ales  alternativa capturării adversarului în locul uciderii acestuia în luptă; 252
–   prizonierilor  capturaţi  li  se  asigurau  condiţiile  de  trai  necesare supravieţuirii, iar cei răniţi erau îngrijiţi de ambulanţele sanitare sau în spitalele din ţară; 253
–   în  locurile  de  internare  prizonierii  beneficiau  de  condiţiile  de  trai necesare şi de libertate de mişcare; 254
 
–   manifestările  de  respect  pentru  eroismul  în  luptă  s-a  evidenţiat  de  la cel  mai  înalt  nivel  până  la  nivelul  ostaşului  de  rând  capturat  şi  care lipsit de apărare se află la discreţia învingătorului; 255
–   eliberarea  prizonierilor  de  război  s-a  făcut  imediat  după  încetarea ostilităţilor,  cerându-se  reciprocitate  pentru  militarii  români  capturaţi de trupele otomane.
Tot  în  categoria  victimelor  de  război  se  numără  şi  răniţii,  bolnavii  şi decedaţii.
Convenţiadin 1864 formula principiul potrivit căruia „persoanele scoase din luptă şi cele care nu participă direct la ostilităţi”, cum ar fi, spre exemplu, personalul   sanitar   şi   religios,   „vor   fi   respectate,   protejate   şi   tratate   cu umanitate”.
În   vederea   îndeplinirii   acestei   obligaţii   au   fost   luate,   în   perioada premergătoare  războiului  de  independenţă,  o  serie  de  măsuri  de  organizare  a „serviciului   spitalicesc”   şi   introducerea   acestei   categorii   de   pregătire   în programul de învăţământ al personalului sanitar medical. 256
În acelaşi scop personalul armatei a fost informat cu privire la faptul că guvernul român a aderat la Convenţia de la Geneva, personalul sanitar şi religios a  fost  angrenat  în  educarea  militarilor  pentru  manifestarea  unui  comportament umanitar  pe  timpul  războiului.  Pregătirea  şi  organizarea  Societăţii  Române  de Cruce Roşie, în conformitate cu prevederile Convenţiei s-a făcut pentru a fi în măsură să intervină pentru ajutorarea victimelor de război. 257
Acţiunile preconizate mergeau până la detalii în sensul stabilirii spitalelor din  ţară  destinate  îngrijirii  răniţilor,  atragerea  medicilor  civili  la  îndeplinirea sarcinilor,   condiţiile   de   îngropare   a   morţilor 258 ,   marcarea   personalului   şi mijloacelor care acţionează în scopuri sanitare 259  pentru a fi respectat şi protejat. Trebuie menţionat aici faptul că această protecţie nu a fost asigurată şi de partea adversă care trata cu adversitate personalul sanitar care purta însemnul de cruce roşie dându-i-se o conotaţie religioasă. De altfel, au existat şi proteste din partea autorităţilor  române  în  acest  sens,  urmare  a  faptului  că  pe  timpul  acţiunii  de strângere a morţilor şi răniţilor, personalul sanitar a fost ţinta unor atacuri.
3. Consecinţele războiului de independenţă asupra evoluţiei dreptului internaţional umanitar.
Câteva  concluzii  cu  privire  la  impactul  pe  care  războaiele  din  cea  de-a doua jumătate a sec. XVIII, din Balcani, le-au avut asupra dreptului internaţional umanitar ar viza următoarele aspecte.
a)  Societăţile naţionale de cruce roşie şi-au dovedit utilitatea şi eficienţa în sprijinirea serviciilor sanitare ale armatei care, de cele mai multe ori au fost depăşite de volumul problemelor umanitare pe care trebuiau să le  rezolve.  Tot  în  acest  domeniu  se  impune  observaţia  că  aceste societăţi,  neutre  prin  natura  obiectivelor  ce  le  reveneau,  au  cooperat, chiar  dacă  aparţineau  unor  state  aflate  în  conflict,  dovedind  prin aceasta respectarea prevederilor Convenţiei de la Geneva.
Aşa a fost situaţia în cazul societăţilor de cruce roşie din Serbia şi Bulgaria sau cel dintre societatea de cruce roşie din Rusia şi societatea de  semilună  roşie  din  Turcia.  Ele  s-au  aflat  în  contact  permanent,  au acordat  îngrijirile  necesare  răniţilor  şi  au  făcut  schimb  de  liste  cu persoanele  rănite,  aflate  în  grija  lor.  Deşi  demersurile  începute  după
bătălia de la Solferino păreau greu de înfăptuit şi chiar dacă acţiunile crucii  roşii  urmăreau  iniţial  să  ajute  răniţii  şi  bolnavii  din  forţele armate  în  campanie,  activitatea  s-a  extins  şi  asupra  altor  victime  ale războiului: marinari, prizonieri de război, refugiaţi, populaţia civilă.
b)  Difuzarea  conţinutului  tratatelor  de  drept  internaţional  umanitar  a constituit o acţiune importantă a autorităţilor militare şi civile care a avut un rol deosebit în reducerea violenţelor şi purtarea războiului în limitele, ce-i drept destul de fragile, ale umanismului. Acest demers a fost  prezent  la  toate  armatele  implicate  în  război,  inclusiv  la  armata română.  Moynier  remarca  acest  lucru  într-un  articol  publicat  în „Revue de Droit International et de Légilsation comparée”. 260
c)  Semnalăm,  ca  o  chestiune  inedită,  faptul  că  acest  război  a  marcat  şi procesul   de   identificare   şi   clarificare   a   unui   principiu   specific dreptului  războiului  –  cel  al  utilizării  mijloacelor  şi  metodelor  de luptă.
Formularea  actuală  a  principiului  este  următoarea:  „În  orice  conflict, dreptul  părţilor  implicate  de  a  alege  metodele  şi  mijloacele  de  război  nu  este nelimitat.  Se  interzice  folosirea  de  arme,  proiectile  şi  materiale,  precum  şi recurgerea la metode de război care ar putea cauza rău superfluu”. 261
Avem  în  vedere  situaţiile,  ce-i  drept  puţine  la  număr,  în  care  ostilităţile ruso-turce  s-au  desfăşurat  pe  mare.  Conflictele  navale  pentru  care  erau  puţine reglementări  începeau  să  aibă,  ca  urmare  a  utilizării  unor  mijloace  tot  mai distructive, 262   consecinţe  notabile  în  plan  umanitar.  Juriştii  şi  strategii  militari erau tot mai îngrijoraţi de noile mijloace de luptă folosite (minele de pământ şi torpilele  folosite  pentru  prima  dată).  Violenţa  şi  ferocitatea  care  au  dominat desfăşurarea  acestui  război  vor  determina  ulterior  o  serie  de  acţiuni  pentru adaptarea regulilor, mai dezvoltate, ale conflictelor terestre la conflictele navale.
d)  România  a  fost  un  factor  activ  şi  important  în  evenimentele  care  au marcat istoria umanitară a societăţii în ansamblul ei. S-a implicat încă de la început în acţiunile mişcării de cruce roşie, a aderat relativ repede la convenţiile cu caracter umanitar, forţele sale armate au dovedit bună credinţă   în   respectarea   regulilor   de   drept   internaţional   umanitar cutumiar sau convenţional etc.
Prezintă,  de  asemenea,  semnificaţie  şi  faptul  că  în  războiul  de independenţă s-au confruntat practic două culturi – musulmană şi cea creştină.  Din  această  încleştare  s-au  creat  argumentele  instituirii noului  semn  de  protecţie  internaţională  –  semiluna  roşie,  pentru societăţile de într-ajutorare a victimelor de război.
e)  Armata română, de la principele Carol I până la cel din urmă ostaş din ierarhia  militară,  a  dovedit  o  capacitate  de  acţiune  remarcabilă  din perspectiva  tratării  adversarului  fără  ură,  dar  cu  rigoare,  echilibru, calcul  rece,  curaj  şi  respect.  Aceste  caracteristici  fiind  de  altfel esenţiale pentru asigurarea viabilităţii întregului edificiu al materiei ce se referă la dreptul internaţional umanitar.

220   Rusia  a  achiziţionat  din  Germania  22  trenuri  spital  pentru  a  transporta  răniţii  pe  căile  ferate  înguste  ale României. Op. cit., nota 2, p. 308.
221  „În ceea ce priveşte soldaţii ruşi răniţi, nici unul din cei care au avut ghinionul de a rămâne în teritoriul ocupat de  trupele  turce  nu  a rămas  în viaţă.  Între 20  şi  30 de ghinionişti  au  fost  decapitaţi,  unora dintre  ei le-au fost amputate  picioarele,  mâinile,  urechile,  nasurile  sau  organele  genitale,  piepturile  le-au  fost  tăiate  cu  săbiile  şi capetele le-au fost aruncate în tabăra turcă, unde au fost găsite de soldaţii ruşi după ocupaţia perimetrului. Am văzut  aceste  capete  tăiate,  aceste  corpuri  mutilate,  unele  dintre  ele
demonstrând  după  contracţia  muşchilor  şi răsucirea limbilor, orbilele torturi pe care le-au suportat pe viu bărbaţii. Am văzut un corp decapitat şi mutilat, încă întins pe targă unde fusese aşezat după ce a fost rănit nu departe de cadavrele, de asemenea decapitate, a doi infirmieri  care  purtau  pe  braţul  stâng  emblema  Crucii  Roşii”.  Fapte  similare  au  fost  raportate  Comitetului Internaţional de către Dr. Péchédimalji însuşi, care, foarte confidenţial a relatat cum a văzut la Constantinopol, secţiuni din unităţile medicale ruseşti aduse ca trofee de război. De asemenea, a relatat cazul unui general turc barbar, care a oferit suma de 1,25 franci pentru fiecare cap de muntenegrean adus în faţa cortului său. „Succesul a fost nemaipomenit”, a scris el, „oamenii făceau rost de capete prin orice mijloace se putea, astfel că văzând comandantul că generozitatea sa i-a făcut o gaură considerabilă în bugetul personal, a decis să înlocuiască acest premiu cu o medalie militară, trecută pe cheltuiala guvernului”. Op. cit., nota 2, p. 308.
222  România a trecut la ordinul principelui Carol I în Bulgaria în august 1877 alăturându-se armatelor ruseşti de la Plevna.
223  Detalii cu privire la atitudinea faţă de legile şi obiceiurile războiului sunt prezentate în partea a doua a acestui material.
224   Spre  exemplu,  în  îngrijirea  serviciului  medical  rusesc  au  fost  înregistraţi  aproape  50.000  de  pacienţi. Ambulanţele Crucii Roşii Române au îngrijit 5.541 răniţi dintre care 3.768 români şi 1.275 turci, 100 ruşi.
225  Tot la Trieste, societatea turcă după ce s-a reorganizat şi a adoptat noul semn de protecţie (semiluna roşie) îşi stabilise locaţia începând cu iunie 1877.
226   Noul  semn  va  fi  adoptat  de  toate  statele  musulmane  care  dădeau  semnului  de  cruce  roşie  o  conotaţie religioasă. În fapt, crucea roşie pe fond alb reprezenta drapelul elveţian cu culorile inversate ca un omagiu adus lui Henry Dunant şi neutralităţii acestui stat.
227  Detalii în Contribuţii la studiul dreptului războiului în perioada interbelică, col. dr. Ion Dragoman, Editura AISM, Bucureşti, 2000, pp. 13-18.
228   Frédéric  de  Mulinen,  Manual  de  drept  al  războiului  pentru  forţele  armate,  CICR,  Genève,  1989,  p  XXI, traducere lt.col. Dumitru Codiţă, Editura Centrului Tehnic-Editorial al Armatei, 2006, p. XXVI.
229  Statutul Curţii Internaţionale de Justiţie, art. 38, parag. 1, alin b).
 
230  În lucrarea autorului I Cotruţ, Memorii a servi la istoria războiului de independenţă, Galaţi, 1898, pp. 64-67 se prezintă o asemenea concluzie „[…] Osman paşa nu ştia franţuzeşte. Medicul traduce că excelenţa sa roagă pe colonel  să  protejeze  populaţia  civilă,  la  care  col.  Cerchez  începe  al  doilea  speech,  arătând  că  este  de  datoria noastră ca popor civilizat de a proteja populaţia civilă şi de a trata bine pe prizonieri […]”.
231   Legea  rechiziţiilor  militare,  Monitorul  oastei,  nr.  9  din  19  aprilie  1877,  pp.  301-312,  la  art.  43  prevedea: „Orice militar, care în materia de rechiziţiune abuzează de puterea ce-i este acordată, sau care refuză de a da chitanţă de cantităţile furnizate, este pedepsit […]”.
232  Declaraţia a fost semnată de Austria, Franţa, Marea Britanie, Prusia, Rusia, Turcia şi Sardinia şi a intrat în vigoare la 16 aprilie 1856. Publicată în G.F. Martens, Nouveau Recueil général des traités d’alliance (NRGT), 1ère série, vol. XV, pp. 791-792.
233  Societatea Naţională de Cruce Roşie din România a fost recunoscută de CICR la 4 iulie 1876.
234    Prof.univ.dr.   Rotaru   Jipa,   Introducere   la   lucrarea   „Prevederile   dreptului   internaţional   umanitar   şi comportamentul  militarilor  români  pe  timp  de  conflict  armat  –  1877-1945,  Documente”,  Editura  Fundaţiei „Andrei Şaguna”, Constanţa, 1999, p. 2.
235  Declaraţia de la Sankt Petersburg în scopul interzicerii folosirii unor proiectile cu greutate mai mică de 400 de grame în timp de război, din 29 noiembrie – 11 decembrie 1868, publicată în volumul „Dreptul internaţional cu privire la conducerea operaţiunilor militare şi statutul unor arme şi sisteme de arme”, lt. col. Dumitru Codiţă, Editura  Centrului  Tehnic-Editorial  al  Armatei,  Bucureşti,  2005,  precizează  „că  singurul  scop  legitim  pe  care statele trebui să şi-l opună în timpul războiului este slăbirea forţelor militare ale inamicului”.
236  Prof.univ.dr. Rotaru Jipa, Op. cit., nota 30, p. 3.
237  Edificator cu privire la faptul că s-a răspuns la provocări este raportul Comandantului Diviziei I active, col. Cerchez către Corpul I armată: „Am onoarea a vă face cunoscut rezultatul canonadei ce s-au urmat ieri 26 aprilie între  bateriile  noastre  de  la  Calafat  şi  bateriile  turceşti  de  la  Vidin.  Canonada  a  început  la  ora  12:15  de  către bateriile turceşti din cetate; înainte de a ordona începerea focului artilerie noastre am aşteptat a se trage şase focuri  din  partea  turcilor,  spre  a  mă  încredinţa  că  în  adevăr  asupra  noastră  sunt  ele  îndreptate  […]  am ordonat dar începerea focului”.
Alte   exemple   cu   privire   la   acest   aspect   în   lucrarea   „Prevederile   dreptului   internaţional   umanitar  şi comportamentul militarilor români pe timp de conflict armat – 1877-1945, Documente”, autori: lt.col. Dumitru Codiţă, col. Ion Didoiu, cdor (r) Dumitru Toma, Editura Fundaţiei „Andrei Şaguna”, Constanţa, 1999, pp. 12-30.
238  Câteva exemple în acest sens: Pe data de 4 mai 1877 „Bateriile de artilerie române de la Olteniţa deschid focul asupra unor nave de război otomane care caută să ajungă la Silistra […]. În aceeaşi zi „Pe la 6:30 bateriile române de la Olteniţa au deschis foc asupra noilor baterii aşezate de turci la Turtucaia”. Op. cit., nota 33, p. 15. Şi  o  altă  situaţie  petrecută  la  12  mai  1877  „Pentru  a  împrăştia  trupele  otomane  care  se  concentraseră  în  zona Florentin,  artileria  română  aflată  în  poziţie  pe  malul  românesc  al  Dunării  execută  trageri  asupra  taberei inamice”. Op. cit., nota 33, p. 16. Începutul  zilei  de  20  iulie  1877  „Bateriile  române  din  poziţiile  de  la  Calafat  primesc  ordin  să  deschidă  focul asupra navelor inamice din portul Vidin şi să bombardeze cetatea şi lucrările de fortificaţii din împrejurimi”. Op. cit., nota 33, p. 24.
239  Un astfel de episod este descris de col. Gh. Anghelescu, comandantul Diviziei a III-a, în prezentarea făcută generalului Cernat cu referire la operaţiunile din 28 noiembrie 1877 „[…] D-le general, supunându-vă purtarea ce  au  luat  trupele  diviziei  ce  comand  în  ziua  de  28  noiembrie,  care  în  contra  aşteptărilor  a  fost  mai  puţin sângeroasă […] inamicul luat în spate de trupele noastre şi respins de peste Vidin fiind silit a depune armele fără nici o condiţiune după o mică rezistenţă […]”. Op. cit., nota 33, p. 31.
240  Detalii Op. cit., nota 33, pp. 12-35.
241  Acest document de identitate va deveni obligatoriu abia după adoptarea Convenţiilor de la Geneva din 1949. Adoptarea măsurii se regăseşte în comunicatul col. Gh. Slăniceanu, şeful Statului Major al Armatei, către Divizia a  III-a  „[…]  Pentru  armata  noastră  ele  s-au  confecţionat  din  hârtie  de  pergament,  având  astfel  destulă soliditate şi putându-se îndoi spre a fi îmbrăcate în câte o punguliţă de pânză şi astfel atârna pe piept sub cămaşe.
[…]  luaţi  măsurile  cuvenite pentru  grabnica  lor  distribuire  în  toate  cazărmile  de  trupe.  În  acelaşi  timp veţi  da ordine ca corpurile să îngrijească a-şi confecţiona punguliţele din pânză, ce vor trebui pentru fiecare militar, şi a se umple rubricile acelor cărţi, scriindu-le în mod cât se poate mai limpede”. Op. cit., nota 33, p. 22.
242   „Ministrul  de  externe  Mihail  Kogălniceanu  se  adresează  agenţilor  diplomatici  ai  României  din  străinătate cerându-le  să  informeze  guvernele  pe  lângă  care  sunt  acreditaţi  despre  acţiunile  de  jaf  ale  trupelor  neregulate otomane pe teritoriul românesc cerându-le agenţilor să declare că dacă asemenea acte mai continuă, ne vedem obligaţi „de a ieşi din rezerva ce noi ne-am impus şi de a încerca prin armele noastre o represiune sistematică dincolo de Dunăre”. Dar mai înainte însă „ne facem datoria de a ne adresa mai întâi puterilor europene ca ele să binevoiască a interveni pe lângă guvernul turc spre a reduce războiul de la Dunăre în limitele unei lupte loiale, de la  armată  la  armată,  conform  principiului  admis  în  general  între  popoarele  civilizate  din  Europa”.  Cronica participării armatei române la războiul pentru independenţă, Editura Militară, 1977, p. 136.
243   Ordin  al  generalului  Alexandru  Cernat,  comandantul  Corpului  l  din  Armata  de  operaţii,  privind  strângerea tuturor  capturilor  de  armament şi  muniţii  în  localitatea  Plevna. ORDIN  CIRCULAR NR. 2404  „Toate  armele găsite prin redute sau pe câmp aflate în depozite sau pe la trupe pe la ofiţeri urmează a se duce la Plevna unde generalul Scobelef,  împreună  cu  colonelul Cerchez  sunt  însărcinaţi  de Măria  Sa Domnitorul  a  le  împărţi  între ambele  armate.  Tot  asemenea  şi  pentru  tunuri.  Luaţi  imediat  energice  măsuri  ca  mâine  30  noiembrie,  toate armele,  muniţiunile  şi  tunurile  să  fie  transportate  în  Plevna,  purtându-le  oamenii  în  lipsă  de  care.  Aceasta  pe
răspunderea D-voastră personală că nu se va mai găsi nici o armă sau muniţiune inamică pe la trupe, sau ofiţeri, fiind onoarea armatei în joc”. Op. cit., nota 33, p. 29.
244   Ordin  de  zi  al  generalului  Alexandru  Cernat,  comandantul  Armatei  de  operaţii  referitor  la  primirea dezertorilor din armata otomană de la Plevna. ORDIN DE ZI NR. 126. „Ordinul dat anterioramente a nu se mai primi dezertori ce se vor prezenta din Plevna este revocat. Măria Sa Domnitorul ordonă a se primi toţi dezertorii armatei asediate. […]”.Op. cit., nota 33, p. 28.
245  Prezentăm în acest sens Ordinul de zi dat de Carol I cu prilejul cuceririi cetăţii Plevna. ORDIN DE ZI Nr. 172. „Ostaşi, Străduinţele voastre, nobilele şi eroicele suferinţe ce aţi îndurat, sacrificiul generos ce aţi făcut cu   sângele şi viaţa voastră, toate acestea au fost
răsplătite şi încununate în ziua în care îngrozitoarea Plevna a căzut înaintea vitejiei voastre, în ziua în care cea mai frumoasă oaste a sultanului, cel mai ilustru şi brav general al sau, Osman  biruitorul,  a  fost  biruit  şi  a  depus  armele  înaintea  voastră  […]”.  Sursa:  Documente  privind  istoria României. Războiul pentru independenţă, vol. VIII, p. 35.
246   Jurnalul  operaţiilor  militare  ale  Regimentului  3  călăraşi  cuprinde  referiri  la  respectarea  drapelului parlamentar: „[…] unde de prin toate porturile de la Opanez turcii fugeau azvârlindu-şi armele, goniţi de trupele române ce ocupase cu asalt după o mică rezistenţa cele trei porturi ale Opanezului. Doi turci arborase drapelul alb […] constatând Osman că capetele lui de coloană erau respinse de brigada de grenadieri […] văzându-se rănit
din  toate  părţile  ce  ocupa  şi  respins  de  grenadierii  generalului  Strukoff,  arborează  drapelul  alb  spre  a  evita măcelul […].” Op. cit., nota 41, pp. 502-503.
În relatarea col. Arion către comandantul Brigăzii de cavalerie din Divizia a III-a cu privire la confruntarea cu un grup  de  başibuzuci  care  ataca  populaţia  civilă  se  menţionează:  „[…]  başibuzucii  s-au  retras  în  goană  iar  unul dintre dânşii închizându-se într-o casă trăgea asupra noastră […] nu s-a putut prinde până ce nu a fost rănit la mână  […]  După  ce  medicul  regimentului  i-a  făcut  îndată  pansamentul,  fiindu-i  mâna  stângă  zdrobită  cu desăvârşire, l-am pornit în cura spitalului, iar arma de foc, cuţitul şi un măgar […] se înaintează o dată cu acesta […]”. Sursa: Documente privind istoria României. Războiul pentru independenţă, vol. VI, pp. 72-673.
247   Prezentăm  un  astfel  de  episod  petrecut  pe  data  de  8  iulie  1877,  în  satul  bulgăresc  Ghiclecu.  „Un  grup  de cetăţeni  bulgari  din  localităţile  Măgura,  Ghiclecu,  Măhala,  Besli,  Cuşoveni  şi  Slavonita  s-au  adunat  pe  malul Dunării în faţa localităţii Corabia, de unde au trimis o delegaţie pe malul românesc al fluviului pentru a cere trupelor  române  să  intervină  împotriva  grupurilor  de  başibuzuci  şi  cerchezi  care-i  atacau  şi-i  terorizau”. Sursa: Cronica participării armatei române la războiul pentru independenţă, Editura Militară, 1977, p. 169. Alte exemple pot fi găsite în Op. cit., nota 31, pp. 107-112.
248  Relatarea din 4 iulie 1877 arată că „Un detaşament execută o recunoaştere dincolo de Dunăre având misiunea să identifice zonele ocupate de inamic. Pe timpul acţiunii militarii români au fost întâmpinaţi cu entuziasm de către populaţia civilă din zonă”. Op. cit. nota 38, p. 163.
249  Edificator este Ordinul nr. 27 din 5 ianuarie 1878 al comandantului Corpului de vest, generalul N. Haralambie prin  care  „cere  comandanţilor  subordonaţi  să  nu  facă  nici  un  fel  de  rechiziţie  de  la  populaţia  bulgară  fără îndeplinirea  tuturor  formelor  legale”.  Acesta  este  întocmit  prin  Ordinul  de  zi  nr.  4  al  generalului  Mihail Cerchez  care  „ordonă  ofiţerilor  să  vegheze  pentru  a  nu  se  aduce  prejudicii  bunurilor  locuitorilor  bulgari”. Op. cit., nota 31, pp. 111-112.   232
250   Conducerea  operaţiilor  militare  în  această  manieră  este  demonstrată  la  Novo  Selo  în  20  iulie  1977  când  „ Pentru  a  împiedica  trupele otomane  care  au  reocupat  Novo  Selo  să  se  consolideze pe teren, generalul  George Lupu,  comandantul  Corpului  1  Armată,  ordonă  artileriei  subordonate  să  bombardeze  zona  […]  fără  a  strica satul”. Op. cit. nota 38, p. 175.
251  Op. cit., nota 33, p. 170.
252   A  se  vedea  ordinul  gl.  Alexandru  Radovici,  Comandantul  Corpului  2  armată,  prin  care  se  ordonă Comandantului Diviziei 3 să riposteze la incursiunile trupelor otomane „[…] daţi prin urmare ordin ca oricând se va vedea asemenea tâlhării, oamenii noştri să se ambuscheze, să-i lase să debarce şi apoi să sară asupra lor […] căutând mai ales a face prizonieri”. Op. cit., nota 33, p. 169.
253  Documentele militare din epocă arată că prizonierii primeau hrană („o ţuică, o bucată de carne friptă şi un codru de pâine”). De asemenea pentru întreţinerea prizonierilor ce au revenit părţii româneşti s-a votat un credit extraordinar (26.000 lei).
254  Revista Familia, nr. 3, p. 18 din februarie 1878 relata „Tratarea prizonierilor turci în România este cea mai afabilă”.  Pentru  întreţinerea  lor  camera  a  votat  un  credit  extraordinar.  Mulţi  dintre  ei  umblă  liberi  pe  străzile Bucureştilor,  unde  poporaţiunea  îi  întâmpină  cu  purtare  foarte  simpatică.  Relatând  despre  aceasta  „Deutsche Zeitung” scrie „Trebuie să recunoaştem că românii sunt fără seamăn în exercitarea binefacerilor”. Detalii Op. cit., nota 33, pp. 167-184.   233
255   Un  raport  al  col.  Polisu  menţionează  că  „[…]  Apropiindu-se  de  Osman  ce  era  în  trăsură  cu  doctorul  său, domnitorul  nostru  şi  marele  duce  Nicolae  l-au  complimentat  de  purtarea  sa  eroică  în  apropierea  Plevnei,  cu următoarele  cuvinte:  „Bravo  Osman,  vous  étès  un  brave  soldat”,  dându-i  atât  marele  duce  cât şi  domnitorul măsura bravului inamic învins […]”. Sursa: Revista Familia, Corespondenţe de la Plevna, Editura Facla, 1977,
p. 228.
256   Ordin  al  ministrului  de  război,  col.  George  Slăniceanu,  privind  administraţia,  subzistenţa  şi  serviciul spitalicesc  al  trupelor,  Monitorul  Oastei  nr.  32  din  18  octombrie  1776,  vol.  I,  pp.  761-767.  Acelaşi  aspect  se regăseşte şi în Ordinul de zi al Marelui Cartier General referitor la organizarea serviciului sanitar în armată din 27 aprilie 1877.
257  Este de menţionat în acest sens rolul pe care l-a avut Carol Davila (1828 – 1884) în acest domeniu. Medic de origine franceză, stabilit în România în anul 1853, a fost numit general de Alexandru Ioan Cuza şi i-a încredinţat comanda  tuturor  serviciilor  sanitare  ale  armatei.  În  perioada  războiului  de  independenţă  a  organizat  şi  condus întreaga activitate a spitalelor şi ambulanţelor militare.
258  Ordinul ministrului războiului, col. George Slăniceanu, la punctul 56 preciza: „Îngroparea morţilor se va face totdeauna  seara,  la  apusul  soarelui  şi  dimineaţa  în  zori  de  ziuă,  la  locul  hotărât  de  şeful  statului  major,  în înţelegere cu medicul şef”. Documentul a fost publicat în Monitorul Oastei nr. 32 din 19 octombrie 1776.
259  Semnul de protecţie era „crucea roşie pe câmp alb, pusă pe fanioanele infirmierilor, ambulanţelor şi spitalelor atât pe uscat cât şi pe apă. În timpul nopţii aceste localuri sunt însemnate cu o lanternă roşie aşezată alături de fanionul  de  cruce  roşie…”.  Ordin  de  zi  al  Corpului  1  armată,  Documente  privind  istoria  României.  Războiul pentru independenţă, vol. III, p. 194.
260   „Convenţia  de  la  Geneva  –  scria  el  –  deşi  reglementează  doar  un  aspect  particular,  exercită  o  influenţă benefică.  Cu  cât  este  mai  difuzată  ea  previne  suferinţele  celor  care  sunt  direct  implicaţi,  prin  impunerea  unei atmosfere caritabile în rândul forţelor armate şi îi ajută pe combatanţi, fără ştirea lor, oprindu-i de la folosirea violenţei în mod inutil”. Op. cit., nota 2, p. 314.
261  Protocolul adiţional I din 1977, art. 35, publicat în Culegerea de tratate internaţionale „Dreptul internaţional umanitar şi protecţia persoanelor în caz de conflict”, lt.col. Dumitru Codiţă, Editura Centrului Tehnic-Editorial al Armatei, Bucureşti, 2006.
262  În confruntarea pe mare ruşii au avut un avantaj prin folosirea pentru prima dată a unei noi arme – torpilele. Un alt mijloc folosit de trupele ruseşti au fost minele de pământ – cunoscute din timpul războiului american de secesiune. Minele de pământ sunt containere metalice pline cu explozibil, plasate pe fundul apei şi conectate de ţărm  prin  cabluri  electrice  şi  programate  să  detoneze  la  comandă.  Turcii  au  folosit  într-o  foarte  mare  măsură acest  dispozitiv  în  scopuri  defensive.  De  asemenea  au  fost  folosite  şi  minele  plutitoare,  plasate  sub  nivelul suprafeţei apei şi care explodau la impact, o armă şi mai devastatoare au fost torpilele, propulsate de un motor cu aer  comprimat  sau  mai  simplu  lansate  dintr-o  ambarcaţiune  mică  şi  extrem  de  rapidă,  numită  Thornicraft, manevrată de 3  marinari. Această  armă,  capabilă  să distrugă  o navă  în totalitate  şi  să  o  scufunde  imediat,  era devastatoare. Op. Cit., nota 2, pp. 308-309.

